ММ Бестөбе №2 орта мектебі

Бастауыш сынып мұғалімі

Беркумбаева Г.А.

2017 ж.

Әр оқушының дарындылық тұлғасын анықтап дамыту үшін әр мектепте, жұмыс жүргізіледі. Дарынды оқушылармен жұмыс жүйесінде келесі мақсаттарды ескеру керек:

\* дарынды оқушыларды анықтау;

\*оқушылардың дарындылығын дамыту;

\*қызығушылық тудыру;

\* оқушылардың зерттеушілік жұмыс дағдыларын дамыту;

-Дарындылық дегеніміз не?

Дарын дегеніміз – белгілі бір жағдайдағы ең үздік мүмкіндік, қабілеттіліктің жоғары сатысы. Әдетте дарын белгілі ортада байқалады.

Дарындылықты өмір ағымымен дамып отыратын психика сапасының жүйелілігі ретінде түсінеді, ол белгілі бір адамды басқа адамдармен салыстырғанда, бір немесе бірнеше әрекетте өте жоғары нәтиже көрсетуімен байқалатын жетістік мүмкіндігін аңғартады.

Дарынды бала – белгілі бір әрекетте жарқын, айқын, кейде өте жоғары жетістіктерімен (немесе осындай жетістікке ішкі қабілеті жететін) ерекшеленетін бала.

Дарынды балаларды айқындау бақылаудың негізінде, психологиялық ерекшелігін, сөйлеу, есте сақтау, логикалық ойлау қабілетін зертеу барысында бастауыш мектепте-ақ басталуы тиіс.

Дарынды балалардың белгілері:

– көпшілікпен салыстырғанда өте жоғары білімді ерекше, оқуға құштар, шығармашылық мүмкіндігі мен көзге түсуі байқалады;

– өте басым боп келетін белсенді де саналы талап көрінеді;

– білімді терең игергеннен, ой еңбегінен қуаныш сезінеді.

Өмірдің өзі мектептен талапкердің ылғи өзгеріске түсіп отыратын жағдайларда жол таба білуге, ашық, жайдары, тез тіл табысатын және құзіреттіліке дайын болуын талап етеді.

Дарындылық – жеке тұлғаның өте күрделі, көп аспектілі қыры. Белгілі зерттеуші Н.С.Лейтес қабілетті балалардың 3 категориясын анықтап берді. Бірініші категория – ой-өріс қабілеті ерте жастан байқалған оқушылар. Екінші категория – жеке бір іс-әрекет түрі мен белгілі бір мектептегі ғылым түріне қабілеттілігімен көзге түскен оқушылар. Үшінші категория – дарындылық күш- қажырымен ерекшеленетін оқушылар.

Бала бойындағы белгілі бір қабілеттің жарқын көрінісі ой-өріс деңгейінің жалпы дамуымен, ғылымның, өнердің арнайы бір саласын бейімделуімен сипатталады.

Оқушылар келесі бағытта танылып айқындалады:

– шығармашылық ойлау қабілеті;

– өзін-өзі бағалау деңгейі;

– төзімділік;

– әрекеттің тәуірлеу түрлері;

– Сіз көшбасшысыз ба?

– Сізге не ұнайды (қызығушылық картасы)?

– тапсырма беру диагностикасы және тұлғаның бейімділігі;

– дарынды балалардың тәртібі туралы мінездемесі.

Мұғалім міндетті:

жақсы тілектес және сезгіш болуға;

дарынды балалардың психологиялық ерекшеліктерін жете білуге, олардың талабы мен қызығушылығын сезуге;

зияткерлік дамудың жоғары деңгейінде болуға;

қызығушылық пен икемділіктің кең көлемін игеруге;

дарынды балаларды оқытумен байланысты әртүрлі міндеттерді орындауға дайын болуға;

пысық және белсенді мінезді болып келуге;

әзіл-оспақты сезіне білуге (мысқылдан аулақ болуы керек);

икемділік танытуға, өз көзқарастарын қайта қарауға және үнемі өзі қол жеткізуге дайын болуға;

шығармашылық жеке дүниетанымы болуға;

дені сау және өмірде тұрақты болуға.

Дарынды балалармен жұмыс жасаудың бұл кезеңінде жұмыстың топтық формалары әлдеқайда орындырақ: («ақыл шабуылы»), рөлдік тренингтер, ғылыми-тәжірибелік жұмыстар, жобалық тапсырмалар және т.б.), әр сабақта пәннен бөлек шығармашылық тапсырмалар қолданылуы керек, эссе жазу.

Дарынды және талантты балаларға арналған оқу бағдарламасы алдыңғы маңызы бар принциптермен бірге бағалануы керек. Сонымен бірге балалардың күрделі ойлау процесіне, олардың шығармашылыққа икемділігіне және орындау шеберлігіне басты назар аударылады.

Баяндаманың негізгі бөлімінде айтылғандай, дарынды балалармен жұмыс жасау кезінде – зерттеу жұмыстарымен айналысқан өте тиімді жолдың бірі деп санаймын. Себебі, оқушы жан-жақты білімді, қызығушылы мол, ізденмпаз, еңбекқор нағыз құзіретті тұлға болып қалыптасады. Дарынды оқушыларымыздың қабілеттеріне қарай, қызығушылықтарына қарай жоспар құрып, мынадай іс-шараларға қатыстырамын: «Мәнерлеп оқу» сайыстарына, КИО олимпиада, қашықтық олимпиадалар, суреттер сайысы, зертеулік жобалар.

Дарынды оқушыларымыздан мектептегі, қалалық, облыстық кітапханада қалай жұмыс істеуін, ғылыми-зерттеу еңбектерін қалай оқуын, дұрыс пайдалануын, ғаламтордағы материалдарды аса байқампаздықпен, талғаммен, саналы түрде пайдалануына бағыт-бағдар көрсетіп, нұсқау беру.

Дарынды балаларды оқыту мен дамыту мәселесі барлық педагогтық қоғамның қалт еткізбес назары мен өзара тығыз әрекеттестігін талап етеді.

Дегенмен, жүргізілген зерттеу өзекті, әрі күрделі де, көп салалы мәселе болғандықтан, оның барлық қырларын бір ғана зерттеуде қамтып шығу мүмкін емес. Біздің осы жүргізген зерттеу жұмысымыз аса күрделі процестің бір ғана қырын ашып көрсетеді.